Kommunalbestyrelsi

**§ 1.** Kommunalbestyrelsi 17-nik ilaasortaqarpoq.

*Imm. 2.* Borgmesteri, borgmesterip tullia siulleq aamma borgmesterip tulliata aappaa kommunalbestyrelsip toqqassavai, taamaaliortoqartarporlu kommunip aqunneqarnera pillugu inatsisartut inatsisaat nr. 29, 17.november 2017-meersumi § 6-imi allassimasut (tulliuttuni aqutsinermut inatsimmik taagorneqarpoq) naapertorlugit pissapput.

**§ 2.** Piareersarnermut, ataatsimiigiaqqusinermut kommunalbestyrelsillu ataatsimiisinneqarnerinut malittarisassat kommunalbestyrelsip suliariaasiani aamma aalajangersarneqarput, taamaaliortoqartarporlu aqutsinermut inatsimmi § 1 imm. 3 aamma kapitali 2 naapertorlugit.

**§ 3.** Borgmesterip kommunalbestyrelsip ataatsimiinnerani suliassaanut malittarisassartai suliariaatsimi aalajangersagaapput, taamaaliortoqassaarlu aqutsinermut inatsimmi inatsisartut inatsisaat nr. 29, 17.november 2017-meersumi kapitali 3-mi allassimasut naapertorlugit

# Ataatsimiititalianik pilersitsineq aamma taakkua sulinerminni nalinginnaasumik malittarisassaat il.il.

**§ 4.** Aqutsinermut inatsimmi § 24-imi allassimasut naapertorlugit **Aningaasaqarnermut Ataatsimiititaliamik** pilersitsisoqassaaq.

*Imm. 2.* Aningaasaqarnermut ataatsimiititaliami ilaasortaapput borgmesteri, aamma ataatsimiitaliami siulittaasuusoq kiisalu kommunalbestyrelsimi ilaasortat arfinillit.

*Imm. 3.* Aningaasaqarnermut ataatsimiititaliap ingerlatsinermut attuumassutillit suliarisarpai, aqutsinermut inatsimmi § 25-imi kiisalu kapital 6-imi allassimasut naapertorlugit sulisarluni. Aningaasaqarnermut ataatsimiititaliap ingerlatsinermut attuumassutillit ukua aamma suliarisarpai:

* aningaasaqarnermut tunngasut, tassa soorlu; missingersuusiornermut, naatsorsuuserinermut, akissarsianut aamma sulisoqarnermut tunngasut
* pisiniarneq, tuniniaaneq aamma illuutillit najugaqarfiusinnaanerinik iluarsaanneqarnissaannilluunniit attartortitsinerit kiisalu illuutinik attartornerit
* ineriartortitsilluni pilersaarusiorneq
* meeqqanut inuusuttunullu immikkut suliniuteqarneq
* pisiniartarnermut malittarisassat aamma isumaqatigiissutit, taakkua ataqatigiissaarneri ataatsmoortumillu aaqqissuunneri ilanngullugit suliarisarpai
* kommunip toqqortaatai
* nutserisoqarneq
* qarasaasiatigut attaveqaatit
* *Kommunimut suliassatut sanaartugassatullu pilersaarutit pingaarutillit*

*Imm. 4.* Ataatsimiititaliaq kommunalbestyrelsimut siunnersuusiortarpoq aamma inassuteqaasiortarpoq ukununnga attuumassuteqartunik:

* Missingersuutissatut siunnersuutit aamma kommunip naatsorsuutaannik saqqummiinerit
* Karsimut naatsorsuutinut malittarisassat
* Ataatsimiititaliat ataavartut suleqatigalugit kukkunersiuisut nalunaarutaasa kommunalbestyrelsip akissuteqaatissaannik siunnersuusiornerit,
* Kommunip kulturimut politikkia,
* timersornermut politikkia

*Imm. 5.* Suliaq sunaluunniit, kommunip aningaasaqarneranut, allaffissorneranut pilersaarusiorneranulluunniit attuumassuteqartoq aamma ataqatigiissaarinermut attuumassuteqartoq kommunalbestyrelsimut saqqummiunneqartigani aningaasaqarnermut ataatsimiititaliamut saqqummiunneqaqqaartartussaavoq.

*Imm. 6*. Ataatsimiititaliaq kommunip pilersaarusiornerani aamma aningaasaqarneq pillugu suliassanik ataqatigiissaarissaaq ataatsimoortumillu aaqqiissummik nassaassalluni.

*Imm. 7.* Ataatsimiititaliaq ukununnga malittarisassiussaaq:

* Missingersuutinik aningaasaliissuteqartarnermullu nakkutiginninnerit, allaffissornermik suliallit nalunaarusiortarneri ilanngullugit
* Inuit ataasiakkaat pillugit suliaqartassaaq
* Kommunip naleqartitaannik qulakkeerinninneq
* Inuit ataasiakkaat pillugit paasissutissat
* Peqatigiiffinnut timersornernullu tapissuteqartarnernut

## Ataatsimiititaliat ataavartut

**§ 5.** Ataatsimiititaliat ataavartut makkua pilersinneqassapput:

1. Ilaqutareeqarnermut Ataatsimiititaliaq, tallimanik ilaasortalik.
2. Oqartussaaqataanermut Ataatsimiititaliaq, tallimanik ilaasortalik.
3. Teknikkimut Ataatsimiititaliaq, tallimanik ilaasortalik.
4. Inuussutissarsiornermut Ataatsimiititaliaq, tallimanik ilaasortalik.
5. Aalisarnermut Piniarnermullu Ataatsimiititaliaq, tallimanik ilaasortalik.
6. Peroriartortitsinermut Ataatsimiititaliaq, tallimanik ilaasortalik.

*Imm. 2.* Ataatsimiititaliat siulittaasussartik namminneq toqqassavaat, taamaaliortoqassaarlu aqutsinermut inatsimmi § 27-imi allassimasut naapertorlugit.

*Imm. 3.* Ataatsimiititaliat suleriaasissartik namminneq aalajangersassavaat.

*Imm. 4.* Ataatsimiititaliap ataatsimiinnerini tamani aalajangiineq pillugu imaqarniliortoqartassaaq imaqarniliarlu ataatsimiinnerup naanerani ilaasortanit atsiorneqartassalluni. Ilaasortap isummaminut imaqarniliami allassimasunit nikingasoqarasoringaangamiuk isummani imaqarniliamut allaqqusinnaavaa aamma suliat oqartussaqarfimmut allamut nassiunneqarnissaannik ataatsimiititaliaq piumasaqaateqarsimagaangat imaqarniliami tamanna nalunaarsorneqartassaaq.

*Imm. 5.* Kommunalbestyrelsip ukiumut aningaasanut missingersuutissamisut akuerisaasai naapertorlugit ataatsimiititaliat suliassatik aqussavaat. Aningaasaliissutissatut akuerineqartut atuinermit nikingassuteqannginnissaat nakkutigissavaat aamma aningaasaliisoqarnissaanik kissaateqarunik imaluunniit pisariaqartitsigunik aningaasaqarnermut ataatsimiititaliaq aqqutigalugu kommunalbestyrelsimut inassuteqaasiortassapput.

*Imm. 6.* Ataatsimiititaliamut allamut attuumassutilimmik pingaarutilimmillu suliassaqartillugu ataatsimiititaliap suliassamik aallartitsinnginnermini ataatsimiititaliaq alla suliamut attuumassuteqartoq isumaqatigiinniarfigeqqaassavaa, pisariaqartitsisoqartillugulu borgmesteri suliamut akuliutsinneqartassaaq, taamaaliortoqartassaarlu aqutsinermut inatsimmi § 29-imi allassimasut naapertorlugit.

**§ 6. Ilaqutareeqarnermut** **Ataatsimiititaliap** makkua suliarisassavai:

* Kommunip akiligaanik ulluunerani paaqqinnittarfimmiititsisarnerit,
* Meeqqanik inuusuttunillu ikiorsiisarneq, paaqqinnittarfimmiititsisarnerit ilanngullugit,
* Meeqqanut akilersuutit,
* Isumaginninnermi ikiorsiissutit allat
* Utoqqarnik isumassuineq, utoqqaat illui aamma utoqqalinersiuteqartut inissiaat,
* Innarluutilinnik sullissineq, najugaqatigiiffiit ilanngullugit,
* Isumaginninnermi ikiorsiissutit allat, qimarngueqarneq ilanngullugu,
* Isumaginnittoqarfiup sanaartortitsineri tunuliaqutaralugit immikkoortortat pillugit pilersaarutaannik suliaqarnerit
* Angerlarartitsinissamik pilersaarusiornerit, imigassamut tunngassuteqartut, innarluutillinnut tunngassuteqartut, ulloq unnuarlu paaqqinnittarfinnut tunngassuteqartut (aaqqissuusseqqinneq)

*Imm. 1.* Ataatsimiititaliap aningaasaqarnermut ataatsimiititaliaq suleqatigalugu isumaginninnermut periusissanik malittarisassanillu kommunalbestyrelsimut inassuteqaasiortassallunilu siunnersuusiortassaaq kiisalu qulaani allassimasut iluini ineriartuutaasinnaasunik suliaqartarlunilu misissuisassaaq.

**§ 7.** **Oqartussaaqataanermut** ataatsimiititaliap makkua suliarisassavai:

Ataatsimiitsitaliaq ukua pillugit siunnersuusiortassaaq aamma aningaasaqarnermut ataatsimiitsitaliamut inassuteqaateqartassalluni:

* Najukkamut tunngasut aamma pissutsit
* Nunaqarfinnut tunngasut aamma pissutsit
* Innuttaasut oqartussaaqataanerat
* Innuttaasunik sullissineq
* Peqqinneq Sunngiffillu
	+ *Meeqqanut inuusuttunullu ulluunerani paaqqinnittarfiit*
	+ *Meeqqanut inuusuttunullu unnukkut sammisassaqartitsineq*
	+ *Sunngiffimmi atuartitsinermut sinaakkusersuineq.*
	+ *Atuakkanik atorniartarfeqarnermut sinaakkusersuineq.*
	+ *Katersugaasiviit pillugit malittarisassiorneq.*
	+ *Kulturimik ingerlatsinermi paasititsiniaarnermilu suliaqarnermik sinaakkusiorneq.*
	+ *Peqatigiiffinnik timersornermillu sulialinnut tapiissuteqartarnermi sinaakkusiorneq.*
	+ *Timersortarfiit aamma kulturikkut illorsuit pillugit sinaakkusiorneq.*
* Najukkani innuttaasut sunniuteqaqataanerat
* Teknikkikkut atortut nutaaliat, attaveqaqatigiinnermi atorneqarsinnaasut, pitsanngorsarneqarneri.
* Innuttaasut kommunalbestyrelsip ataatsimiinnerini malinnaasinnaanerinik periarfissiineq.

*Imm. 1.* Ataatsimiititaliaq aningaasaqarnermut ataatsimiititaliamut oqaaseqaatissanik siunnersuusiortassaaq inassuteqaasiortassallunilu makku pineqartillugit:

* Innuttaasut oqartussaaqataanerisi ineriatortinneqarnissaannik suliniuteqarnermi.
* *Kommunip meeqqanut politikkia.*
* *Kommunip pitsaaliuinermut politikkia*

*Imm. 2.* Ataatsimiititaliaq aningaasaqarnermut ataatsimiititaliamut siunnersuusiortassaaq inassuteqaasiortassallunilu makkunuunatigut:

* Innuttassunik sullissineq
* Innuttaasunik ataatsimiititsinerit assigisaallu, aningaasaqarnermut imaluunniit allaffissornermut kinguneqaatissat ilanngullugit

**§ 8.** **Teknikkimut** ataatsimiititaliap makkua aqutaralugit suliarissavai:

* Kommunip sillimmaserneqarneranut tunngasut
* Aqquserngit, ikaartarfiit tummeqqallu,
* Saliisitsinerit, aputaajaaneq ilanngullugu,
* Pisuussutinik uumassusilinnik nakkutilliineq, piniarnermut aalisarnermullu ataatsimiititaliaq suleqatigalugu,
* Kommunip suliffeqarfiutai, tamatumani aamma pineqarput suliamut ilisimasalittut pilersaarusiornertigullu nunaqarfinnut ikiuuttarnissaq
* Qatserisartoqarneq,
* Teknikkikkut suliffeqarfiit allat, kommunip entreprenøreqarfia,
* Kiassaateqarfiit,
* Eqqaavilerineq anartarfilerinerlu, eqqakkanik tigooqqaaneq, avatangiisinut piumasaqaatit,
* Pilersuiffiit allat, ikuallaaviit ilanngullugit,
* Sanaartornernik pilersaarutit tamaasa, ataatsimiititaliat attuumassuteqartut suleqatigalgit aamma naalakkersuisut
* Avatangiisinik nakkutilliineq aamma siunnersuineq,
* Eqqissismatitsinermik pinngortitamilu suliassat,
* Nunaminertalerineq aamma sanaartornermik akuersissuteqartarnerit,
* Sanaartugassanut tunngassuteqartutigut suliassat nammineq isumagisalernissaannut tigusiartuaarneq (aaqqissuusseqqinneq)
* Kommunip illuutaanik ingerlatsineq aamma aserfallatsaaliuineq.
* Pilersuineq angallassinerlu
* Pilersuinermi suliassat, talittarfeqarnermi mittarfeqarnermilu oqartussaaffiit taamatuttaarlu suliassat aalajangersimalluinnartut tassani pineqarlutik, tatsini, nunaannarmi, silaannakkullu angallannermi attaveqaatinut tunngassuteqartut.
* Pilersuinermi suliassat, tassani pineqarlutik illoqarfinni nunaqarfinnilu innaallagissamik, imermik kiisalu kiassarnermik pilersorneqarneq.

*Imm. 1.* Ataatsimiititaliap aningaasaqarnermut ataatsimiititaliaq suleqatigalugu siunnersuusiortassaaq aamma kommunalbestyrelsimut inassuteqaasiortassaaq uku pineqartillugit:

* Kommunip ileqqoreqqusaatai
Pilersuinermut akit,
* Kommunip sanaartukkatinut immikkoortortat pillugit pilersaarutaatai,
* Inissiat amerlineqarnissaannik pilersaarutit,
* Inissiat nalinginnaasumik attartorneqarsinnaasut assigiinngitsut pilersaarusiorneqarneri

*Imm. 2.* Ataatsimiititaliaq aningaasaqarnermut ataatsimiititaliamut siunnersuusiortassaaq aamma inassuteqaasiortassaaq makku pineqartillugit:

* Tunngaviusumik pilersaarusiorneq aamma aningaasaqarnermut ataatsimiititaliap suliakkiutigisimasaanut illoqarfimmut/ immikkoortortanut pilersaarusiornerit.

*Imm. 3.* Ataatsimiititaliaq aningaasaqarnermut ataatsimiititaliamut siunnersuusiortassaaq inassuteqaasiortassallunilu una pineqartillugti:

* Asiariartarfiit pilersaarusiorfigineqarlutik siunnersuusiorfigineqarneri – naalaakkersuisut akuersissuteqarnissaat anguniarlugu.

*Imm. 4.* Ataatsimiititaliaq aningaasaqarnermut ataatsimiititaliamut siunnersuusiortassaaq inassuteqaasiortassallunilu una pineqartillugu:

* Nuna tamakkerlugu pilersaarusiornermi kommunip peqataatinneqarnera

*Imm. 5.* Ataatsimiititaliaq ukunannga piginnaatitaaffeqarpoq:

* Nunaminertat kommunip pilersaarutaata tapianik allannguinissamik pisariaqartitsinngitsut (immikkoortortamut kiisalu asiariartarfimmut pilersaarummik) qaqugukkut nutaanik pilersaarusiortoqarnissaanik aalajangiineq
* Immikkoortamut pilersaarutit akuerineqarallarnikut inaarutaasumik akuersissuteqartarneq aamma atulersitsigallarnermik akuersissuteqartarneq aamma
* Kommunip pilersarutaata tapiatut akuerineqarallarsimasup inaarutaasumik akuersissuteqartarneq – tusarniaanerup nalaani pilersaarutinik allannguisinnaasunik pingaarnertullu aaqqissuussamik allannguisinnaasunik oqaaseqaateqartoqarsimatinnagu aamma naammagittaalliortoqarsimatinnagu naalakkersuisunit akuerineqarnissaa anguniarlugu taamatut suliaqartoqartassaaq.

**§ 9.** **Inuussutissarsiornermut** ataatsimiititaliap makkua suliarisassavai:

* Inuutissarsiutigilerniarlugu ilinniartitaanerit.
* Inuutissarsiutinik siuarsaanerit aamma siunnersuinerit.
* Kommunip inuussutissarsiutinut tunngassuteqartunik aallutaqarnera.
* Majoriaq.
* Siusinaarluni pensionisiaqarneq.
* Pisortanit ikiorsiisarneq.
* Ataatsimiititaliaq inuutissarsiutillit soqutigisaqaqatigiiffiinik ataqatigiissaarisoq.
* Ataatsimiititaliaq sulisartut soqutigisaqaqatigiiffiinik ataqatigiissaarisoq.
* Piginnaanngorsaqqiineq, misiliilluni sulisitsinerit aamma sulilersitsiniaanerit.
* Suliffeqanngikkallarnermi ikiorsiissutit.
* Sulisinnaasut aatsitassarsiornermi pisariaqartinneqartunut tulluussarneqarneri.
* Aatsitassat inuutissarsiornerlu pillugit apeqqutit, avatangiisit pillugit apeqqutit, eqqakkat, VVM, SIA, pilersaarutit, killigititat aamma iliuusissatut pilersaarutit ilanngullugit.
* Ilinniartitaanerit aamma piginaasatigut qaffassaanerit pillugit tusarniaanerit; matumani aatsitassarsiorneq, piiaaviit uuliasiornerillu pineqarpata.
* Aatsitassanik, mineraalinik piaanerit aamma uuliasiornerit piiaaffinnilu ingerlatsinerit kingunerisinnaasai pillugit paasititsiniaanerit
* Nunamiit aamma imaatigut aalisarnikkut inuussutissarsiuteqarnerup pilersaarusiorneqarnera inerisarneqarneralu
* Ineriartortitsineq

*Imm. 1.* Ataatsimiititaliap aningaasaqarnermut ataatsimiititaliaq suleqatigalugu siunnersuusiortassaaq aamma kommunalbestyrelsimut inassuteqaasiortassaaq uku pineqartillugit:

* Kommunip inuussutissarsiornermut politikkia.

**§ 10. Aalisarnermut Piniarnermullu** ataatsimiititaliap makkua suliarisassavai:

* Aalisarnermut tunngasut.
* Piniarnermut tunngasut.
* Piniakkanut killilersukkanut tunngasut.
* Ineriartortitsineq.

*Imm. 1.* Ataatsimiititaliap aningaasaqarnermut ataatsimiititaliaq suleqatigalugu siunnersuusiortassaaq aamma kommunalbestyrelsimut inassuteqaasiortassaaq uku pineqartillugit:

* Kommunip ileqqoreqqusaatai

**§ 10.** **Peroriartortitsinermut** ataatsimiititaliap makkua suliarisassavai:

* Meeraaqqerivinnut, meeqqerivinnut, paarsisartut neqeroorutinut tunngassuteqartut,
* Angerlarsimaffinni paaqqinniittarfiit,
* Atuarfeqarfik, atuartut inissiaat ilanngullugit,
* Aqqutissiuussinerit aamma atuarfinni ilitsersuusiornerit.

*Imm. 1.* Ataatsimiititaliaq aningaasaqarnermut ataatsimiititaliaq suleqatigalugu kommunalbestyrelsimut siunnersuusiortassaaq inassuteqaasiortassallunilu makku pineqartillugit:

* Kommunip meeqqanut politikkia
* Kommunip utoqqarnut politikkia
* Kommunip innarluutilinnut politikkia

**§ 12.** Ataatsimoorussamik nunaqarfinnik aqutsisuni ikinnerpaamik ilaasortat pingasut amerlanerpaamillu tallimat toqqarneqassapput. Nunaqarfinni aqutsisuni ataatsimoorussaanngitsumi ilaasortat amerlanerpaamik pingasut toqqarneqassapput.

*Imm. 2.* Nunaqarfinni aqutsisut siulittaasussaminnik namminneq toqqaassapput, taamaaliortoqartassaarlu aqutsinermut inatsimmi § 41-imi allassimasut naapertorlugit.

*Imm. 3.* Kommunalbestyrelsip kommunimi nunaqarfiit suleriaasissaat aalajangersartarpaa, nunaqarfiit ataasiakkaat tusarniaaffigereerlugit.

**§ 13.** Nunaqarfinnik aqutsisut piareersartarneri, ataatsimiigiaqqusisarneri ataatsimiittanerilu pillugit malittarisassat, nunaqarfinnik aqutsisuni siulittaasup suliassai ilanngullugit, nunaqarfinnik aqutsisut suleriaasianni aalajangersarneqarput, aqutsinermut inatsimmi §§ 41-miit 46-mut allassimasut takukkit.

**§ 14.** Kommunalbestyrelsip missingersuutitut akuerisaasa iluini aningaasaliissutaasut aqunneqartassapput aamma kommunalbestyrelsip malittarisassatut akuerisai naapertorlugit ingerlatsisoqartassalluni.

**§ 15.** Kommunalbestyrelsip nunaqarfinnik aqutsisut suliaqarfinnik ingerlatsinerit nakkutigissavai.

# Ileqqoreqqusap allannguutai

**§ 16.** Ileqqoreqqusaq una ullormi 14. Marts 2018 atuutilerpoq.

**§ 17.** Ileqqoreqqusami uani allannguutissatut siunnersuutit aamma ileqqoreqqusap ilassutissartai kommunalbestyrelsip marloriarluni ataatsimiinnerini suliarineqartassapput sivikinnerpaamik ullunik 14-inik akunneqarlutik, aqutsinermut inatsimmi § 1 imm. 2 takuuk aamma allannguutissatut ilassutissatullu akuerineqartut naalakkersuisunut nassiunneqartassapput, aqutsinermut inatsimmi § 1 imm. 4 takuuk.

Kommunalbestyrelsip ataatsimiinnerani 14. Marts 2018 taamaalilluni akuerineqarpoq.

|  |  |  |
| --- | --- | --- |
| Palle JerimiassenBorgmesteri | / | Sivso DorphPisortaaneq |